డా.బి.ఆర్.అంబేద్కర్ సార్వత్రిక విశ్వవిద్యాలయం

డా. బి. ఆర్. అంబేద్కర్ సార్వత్రిక విశ్వవిద్యాలయము, హైదరాబాదు. తెలంగాణ రాష్ట్రం హైదరాబాదులో ఉంది.పూర్వం ఈ విశ్వవిద్యాలయం ఉమ్మడి ఆంధ్రప్రదేశ్లో ఉండేది.అందరికి విద్యా అందించాలనే లక్ష్యంతో 1982లో ఇది స్థాపించబడి. లక్ష్యం ఈ దూర విద్య విద్యావిధానాన్ని భారతదేశంలో మొదట ప్రవేశపెట్టిన ఘనత ఈ సంస్థదే. చదువుకోవాలనే కోరిక వుండి, ఏవైనా కారణాలవల్ల కళాశాలకు వెళ్లలేనివారికి ఉన్నత విద్యావకాశాలను అందించటానికి ఈ విశ్వవిద్యాలయము ప్రారంభించబడింది. దీనికి 218 విద్యాకేంద్రాలు (23 ప్రాంతీయ సమన్వయ కేంద్రాలు, పిజి కేంద్రాలతో) ఉన్నాయి. ఇంగ్లీషు, తెలుగు మాధ్యమాలలో చదువుకొనవచ్చు. కొన్ని కోర్సులు ఇంగ్లీషు మాధ్యమంలోనే ఉన్నాయి. కొన్ని విషయాలు ఉర్దూ మాధ్యమంలో చదువుకొనవచ్చు. కోర్సులు అన్ని రకాలైన డిగ్రీ, పిజి డిప్లొమా కోర్సులు సర్టిఫికేటు ఆహారం, శక్తి (Food and nutrition) అండర్ గ్రాడ్యుయేట్ విజ్ఞాన, వాణిజ్య, సామాజిక, కళల శాఖలలో బిఎ, బికాం, బియస్సి కోర్సులు న్నాయి. వీటి కాల వ్యవధి కనీసంగా 3, గరిష్ఠంగా 9 సంవత్సరాలు. చాలా కోర్సులు తెలుగు మాధ్యమంగా ఉన్నాయి. ఇంటర్మీడియట్ చదివినవారు నేరుగా ప్రవేశం పొందవచ్చు. సంస్థాగత విద్య లేని వారు, ప్రవేశపరీక్ష రాసి, దానిలో ఉత్తీర్ణులై ప్రవేశం పొందవచ్చు. మొదటి సంవత్సరంలో ఇంగ్లీషు, భాష (తెలుగు/ ఉర్దూ/హిందీ/ వాడుక ఇంగ్లీషు), విజ్ఞానం, సాంకేతికం, సామాజిక శాస్త్రములలో పీఠ విషయాలుంటాయి. రెండవ, మూడవ సంవత్సరాలలో మూడు ( ఆరు విషయాలు) చొప్పున ఐచ్ఛికాంశాలను ఎంచుకోవాలి. కంప్యూటర్ అనువర్తనాలు అనే ఐచ్ఛిక విషయం ఎన్ఐఐటి (NIIT) సహకారంతో అందచేయబడుతున్నది. ఇంకా ఒక సంవత్సరపు లైబ్రరీ, సమాచార శాస్త్రము, పౌర సంబంధాలు కోర్సులున్నాయి. పిజి డిప్లొమా మార్కెటింగ్ నిర్వహణ, వ్యాపార అర్థ శాస్త్రం, పరిసరాల విద్య, సమాచార సాధనాలకు రాయటం (తెలుగు), మానవ హక్కులు, స్త్రీ విద్యలో 1 సంవత్సరం కొర్సులున్నాయి. పిజి ఆర్థిక శాస్త్రము, చరిత్ర, రాజకీయ శాస్త్రము, సామాజిక శాస్త్రము, భాషలు, వాణిజ్యం, మానసిక శాస్త్రము, లాంటి వివిధ ముఖ్యాంశాలతో ఎమ్ఎ కోర్సులున్నాయి. గణితం, జీవ శాస్త్రము, భౌతిక శాస్త్రము, రసాయనిక శాస్త్రము, జంతు శాస్త్రములలో ఎమ్ఎస్సి కోర్సులున్నాయి. వ్యాపార నిర్వహణ (ఎమ్బిఎ) కోర్సు ఉంది. పరిశోధన ఇప్పటివరకు పనిచేసిన ఉపకులపతుల జాబితా 1.కే. సీతారామారావు (2021 మే 21 - 2024 మే 21) కే.సీతారామారావు 2021 మే 24 లో డా.బి.ఆర్.అంబేద్కర్ సార్వత్రిక విశ్వవిద్యాలయం ఉపకులపతిగా పదవీ బాధ్యతలు స్వీకరించాడు. • 2.ఘంటా చక్రపాణి (2024 డిసెంబరు 06 నుండి) తెలంగాణ లోని డా.బి.ఆర్.అంబేద్కర్ సార్వత్రిక విశ్వవిద్యాలయం నూతన వైస్ ఛాన్సలర్ గా తెలంగాణ రాష్ట్ర ప్రభుత్వం ప్రొఫెసర్ ఘంటా చక్రపాణినిని నియమిస్తూ ఉత్తర్వులను జారీ చేసింది.ఈ పదవీలో అతను మూడేళ్ల పాటు కొనసాగనున్నాడు.అక్టోబరులో సెర్చ్ కమిటీ సమావేశం నిర్వహించి గవర్నర్ విష్ణు దేవ్ వర్మ ఆమోదంతో విద్యా శాఖ ముఖ్య కార్యదర్శి ఎన్.శ్రీధర్ జీవో జారీ చేశారు.. ఇవీ చూడండి డా.బాబాసహెబ్ అంబేద్కర్ సార్వత్రిక విశ్వవిద్యాలయం అనే పేరుతో గుజరాత్ లోని అహ్మదాబాద్ నగరంలోనూ ఒక విశ్వవిద్యాలయం గలదు. లింకు డా. బాబాసాహెబ్ అంబేద్కర్ ఓపెన్ యూనివర్శిటీ, అహ్మదాబాద్, గుజరాత్. ఐఎస్ఓ గుర్తింపు ఈ విశ్వవిద్యాలయానికి మూడు విభాగాల్లో ఐఎస్‌వో సర్టిఫికెట్లు (నాణ్యమైన ఉన్నత విద్య సేవలను అందిస్తున్నందుకు మేనేజ్‌మెంట్‌ అండ్‌ క్వాలిటీ స్టాండర్డ్స్‌ విభాగంలో ఐఎస్‌వో 9001-2015 సర్టిఫికెట్‌ను, ఎనర్జీ స్టాండర్డ్స్‌ విభాగంలో ఎస్‌వో 50001-2028 సర్టిఫికెట్‌ను, పర్యావరణ అండ్‌ గ్రీన్‌ అడిట్‌లో ఐఎస్‌వో 14001-2015 సర్టిఫికెట్‌) లభించాయి. దీనికి సంబంధించిన సర్టిఫికెట్లను 2022 అక్టోబరు 18న హెచ్‌వైఎం ఇంటర్నేషనల్‌ సర్టిఫికేషన్స్‌ సంస్థ అధినేత ఆలపాటి శివయ్య చేతులమీదుగా విశ్వవిద్యాలయ ఉపకులపతి వీసీ కే సీతారామారావు అందుకున్నాడు. ఈ కార్యక్రమంలో అకడమిక్‌ డైరెక్టర్‌ ప్రొ.సుధారాణి, సీఎస్టీడీ డైరెక్టర్‌ ఘంటా చక్రపాణి, రిజిస్ట్రార్‌ ఏవీఎన్‌ రెడ్డి పాల్గొన్నారు. బయటి లింకులు విశ్వవిద్యాలయ అధికారిక వెబ్ సైట్. ఇవీ చూడండి ఉన్నత విద్య మూలాలు